text: Kalotong a niyaro’, itini maro'ay ira ko Holam, o Ngayngay, o Sakilaya ato Pangcah a finawlan, o Pangcah a tamdaw ko ’alomanay, caay ka ’edeng to cecay so’ot a tamdaw. Doedoen no sowal ni Lin-siw-lan(林阿蘭), Misatapang mafalic ko kicay no Taywan, o finawlan no niyaro’ mitoor to a mafalic, o kapah no niyaro’, maemin to miliyas to niyaro’ tayni i tokay mikilim to saka’orip ato micakay to loma’, edeng ko to’as ato wawa i tinito.